Status på implementering af folkeskolereformen i [adresse] 
Sagsfremstilling 
154.                Status på implementering af folkeskolereformen i [adresse] - Åbent 
  
  
SAGENS INDHOLD 
Byrådet godkendte 25. februar 2014 ’Læring, trivsel og samarbejde - folkeskolereformen i [adresse]’ som 
grundlag for realiseringen af folkeskolereformen. Byrådet besluttede samtidigt forudsætningerne for den 
økonomiske implementering af reformen. 
  
Børn og Skole fremlægger i denne sag en status på implementeringen af folkeskolereformen i [adresse]. 
  
I vedlagte notat redegøres for status på udmøntningen af den indholdsmæssige del i ’Læring, trivsel og samarbejde 
– folkeskolereformen i [adresse]’. Redegørelsen er på kommunalt niveau. 
  
Der gives en status på de væsentlige elementer i reformen samt hovedpunkter i ’Læring, trivsel og samarbejde – 
folkeskolereformen i [adresse]’. Det vil sige: 
  
· Den åbne skole 
· Effektive og attraktive arbejdspladser 
· Flere valgfag fra 7. klasse 
· Kompetenceudvikling hos ledere og medarbejdere 
· Lektiehjælp og faglig fordybelse 
· Motion og bevægelse 
· Profiler og faglige linjer 
· Pædagoger i undervisningen. 
  
KL offentliggjorde 29. maj 2015 resultater af en statusundersøgelse af realiseringen af folkeskolereformen i 
kommunerne. KL konkluderer, at kommunernes arbejde med reformen generelt er i god udvikling. KL konkluderer 
også, at der er indsatser, som skal justeres. Børne- og Skoleudvalget blev orienteret om KLs undersøgelse 4. juni 
2015.  
  
VURDERING 
Udgangspunktet for vurderingen af de enkelte elementer, er den implementeringsplan, som er givet i ’Læring, trivsel 
 
Byråd 
27. oktober 2015 
Sagsnr. 710-2014-
44247 
Dok.nr. 710-2015-
296503 
Sagsbehandler 
DPASGE 
  
Tidl. politisk behandling 
BY, 25.02.14, pkt. 33 
Forventet sagsgang 
BS-U, ØK, BY 
Lovgrundlag 
Folkeskoleloven 
og samarbejde – folkeskolereformen i [adresse]’. Børn og Skole vurderer ud fra denne, at skolerne følger 
planen på følgende områder: 
  
· Den åbne skole 
· En effektiv og attraktiv arbejdsplads 
· Flere valgfag fra 7. klasse 
· Profiler og faglige linjer 
· Pædagoger i undervisningen 
· Understøttende undervisning. 
  
Det vedlagte notat giver en nærmere beskrivelse af status for ovenstående elementer. 
  
Som det også fremgår af notatet, er der områder, som fortsat har potentiale for udvikling. Det gælder: 
  
· Kompetenceudvikling i undervisningsfagene. Favrskov Kommunes kompetencedækning er på 86,4 %. Det 
betyder, at kommunen allerede nu opfylder delmålet om en kompetencedækning på 85 % i 2016. For at nå målet om
fuld kompetencedækning i 2020 skal lærernes kompetenceudvikling have stort fokus i de kommende år. [adresse] 
Kommune ønsker at indlede et samarbejde med omegnskommuner om oprettelse af hold i de forskellige 
undervisningsfag. 
· Lektiehjælp og faglig fordybelse. Skolerne har oplevet udfordringer, som i høj grad knytter sig til de rammer, som 
lovgivningen satte sidste skoleår. Reglerne er ændret, og ligesom KL forventer Børn og Skole, at det vil løse en stor 
del af de udfordringer, skolerne har haft. 
· Motion og bevægelse. Børn og Skole vil i skoleåret 2015/2016 tage initiativer, der støtter skolerne i videndeling 
om, hvordan motion og bevægelse kan integreres i den fagdelte undervisning. 
  
Udfordringerne og tiltagene på områderne er nærmere beskrevet i det vedlagte notat. 
  
KLs konklusioner flugter i vidt omfang med status for implementeringen i [adresse]. 
  
Effekten i forhold til elevernes læring og trivsel bliver fulgt i skolernes kvalitetsrapporter. Effekten bliver også 
undersøgt generelt i et omfattende evaluerings- og følgeforskningsprogram, som Ministeriet for Børn, Undervisning 
og Ligestilling har igangsat. Denne sag har ikke fokus på en vurdering af effekten af folkeskolereformen. 
  
ØKONOMI 
De økonomiske konsekvenser af implementeringen af folkeskolereformen er evalueret. Resultaterne blev fremlagt 
og godkendt af Byrådet 24. juni 2015. Evalueringen viser, at skolerne og fritidstilbuddene har implementeret 
reformen med udgangspunkt i de vedtagne økonomiske forudsætninger. 
  
INDDRAGELSE 
Status er udarbejdet på baggrund af data fra: 
  
· Pædagogisk personale (fokusgruppeinterviews) 
· Elevrådsrepræsentanter (dialogmøde) 
· Skoleledere (spørgeskemaundersøgelse) 
· Skolebestyrelser (lokale principper i forhold til reformens nye elementer - det er skolebestyrelsens opgave at 
formulere principper for skolens virksomhed på baggrund af Byrådets mål og rammer.) 
· KLs undersøgelse blandt alle kommuner i foråret 2015. 
  
I oktober 2015 formidles status på implementeringen til skolernes bestyrelser, ledelser, medarbejdere og elevråd. 
  
9. november 2015 drøftes status på dialogmøde mellem Børne- og Skoleudvalget og skolebestyrelserne. 
  
INDSTILLING 
Den konstituerede direktør for Børn og Skole indstiller til Byrådet: 
  
1. At Byrådet tager status på implementeringen af folkeskolereformen i [adresse] til efterretning. 
  
BESLUTNING 
  
Børne- og Skoleudvalget, 8. oktober 2015: 
Fraværende: Ingen 
  
Indstilles godkendt. 
  
Økonomiudvalget, 21. oktober 2015: 
Fraværende: Kenn Winther 
  
Indstilles godkendt. 
  
Bilag 
  
  
  
  
Byråd, 27. oktober 2015: 
Fraværende: Johan Karlsen 
  
Godkendt. 
Status på implementeringen af 
folkeskolereformen i [adresse] 
710-2015-272680 
